Na temelju članka 30. stavak 3. Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine („Službeni glasnik“ Općine Vladislavci broj 13/22, 3/23, 10/23, 12/23 i 14/23-pročišćeni tekst, 8/24 i 9/24-pročišćeni tekst ) općinski načelnik Općine Vladislavci dana 7. siječnja 2025. godine, objavljuje

**JAVNI POZIV**

**za financiranje troškova boravka djece s područja**

**Općine Vladislavci u jaslicama i dječjim vrtićima te financiranje djelatnosti dadilja u 2025. godini**

1. **Pravo na financiranje troškova boravka djece u jaslicama i dječjim vrtićima izvan područja Općine Vladislavci ostvaruju roditelji odnosno skrbnici koji**:
* su državljani Republike Hrvatske,
* imaju prebivalište na području Općine Vladislavci najmanje 6 mjeseci prije podnošenja zahtjeva,
* koji na dan podnošenja zahtjeva nemaju duga prema Proračunu Općine Vladislavci.

Zahtjevi koji ne ispunjavaju propisane uvjete neće se uzeti u razmatranje.

1. **Visina potpore**

Potpora za financiranje programa utvrđuje se:

* u dječjem vrtiću u Vladislavcima u kojem se provodi „program obvezne predškole“ u visini od 100 % od ukupnog mjesečnog troška,
* program predškolskog odgoja u dječjim vrtićima i jaslicama izvan područja Općine u visini od 100 % od ukupnog mjesečnog troška jaslica/dječjeg vrtića mjesečno,
* financiranje troškova čuvanja, brige i skrbi o djeci putem djelatnosti „dadilje“ u visini od 100 % od ukupnog mjesečnog troška
* Općina Vladislavci financira 100 % troška provođenja programa Centra za autizam, troškove za didaktička sredstva, nastavna pomagala te sredstva za higijenu potrebna za rad s djecom s područja Općine Vladislavci.

Potpora se dodjeljuje prema odredbama Odluke o financiranju troškova boravka djece s područja Općine Vladislavci u jaslicama i dječjim vrtićima te financiranju djelatnosti dadilja („Službeni glasnik“ Općine Vladislavci br. 7/19).

1. **Potrebna dokumentacija koja se prilaze uz zahtjev**:
* Preslika osobne iskaznice oba roditelja ili skrbnika/ce
* Potvrda/Ugovor o upisu djeteta u jaslice/dječji vrtić/ili ugovor sa fizičkom osobom-obrtom koji obavlja djelatnosti čuvanja, brige i skrbi za djecu
* Izvadak iz matične knjige rođenih za djecu
* Uvjerenje o prebivalištu za roditelje/skrbnike i dijete

**NAPOMENA**: **Uvjerenje o prebivalištu i izvadak iz matične knjige rođenih pribavlja Jedinstveni upravni odjel.**

1. **Zaprimanje zahtjeva**: zahtjevi za financiranje zaprimaju se u Jedinstvenom upravnom odjelu, K. Tomislava 141, Vladislavci, 31404, putem pošte ili osobnom predajom.
2. **Rok za prijavu na javni poziv**: tijekom 2025. godine, najkasnije do 10. prosinca 2025.
3. **Rješenje o priznavanju prava**: Rješenje o priznavanju prava na financiranje boravka djece u jaslicama, dječjim vrtićima, Centru za autizam ili čuvanja kod dadilje donosi pročelnik Jedinstvenog upravnog odjela. Općinski načelnik sklapa ugovor o financiranju troškova čuvanja djece s ustanovama koje provode programe predškolskog odgoja, fizičkim osobama – obrtnicima u kojem će se regulirati sva međusobna prava i obveze.
4. **Gubitak prava na financiranje i raskid ugovora**: Roditelji odnosno skrbnici gube pravo na financiranje u sljedećim slučajevima:

7.1. ako više nemaju prebivalište na području Općine Vladislavci

7.2. ako dijete prestane pohađati jaslice, dječji vrtić, Centar za autizam ili obrt za čuvanje djece

7.3. ako općina Vladislavci otvori vrtić na području Općine, a roditelj ne upiše dijete u dječji vrtić na području Općine Vladislavci, osim za djecu koja pohađaju Centar za autizam.

1. **Dodatne obavijesti zainteresirani roditelji** mogu dobiti u Jedinstvenom upravnom odjelu radnim danom od 8,00 do 15,00 sati, na tel: 031 391 250 ili adresu elektroničke pošte: vladislavci.tajnik@gmail.com

KLASA: 601-02/25-02/01

URBROJ: 2158-41-02-25-01

Vladislavci, 7. siječnja 2025.

**Općinski načelnik**

Marjan Tomas, v.r.